stanford-oval/wikipedia huggingface dataset:
Joshua Morrow

Joshua Morrow näyttelijäkollegansa Sharon Casen kanssa Monte Carlon televisiofestivaaleilla vuonna 2013.
Joshua Morrow (s. 8. helmikuuta 1974 Juneau, Alaska) on yhdysvaltalainen näyttelijä. Hänet tunnetaan Nicholas Newmanin roolista televisiosarjassa Tunteita ja tuoksuja, jossa hän on esiintynyt vuodesta 1994. Hän oli vuosina 1996–2000 viidesti ehdolla Emmy-palkinnon saajaksi. Hän voitti kaksi Soap Opera Digest -palkintoa vuosina 1996 ja 2001.
Morrow on ollut vuodesta 2001 naimisissa Tobe Keeneyn kanssa. Parilla on kolme lasta.
Aiheesta muualla

Joshua Morrow Internet Movie Databasessa. (englanniksi)
Joshua LeBar

| Joshua LeBar> Henkilötiedot |
| --- | --- |
Syntynyt: 27. syyskuuta 1979 (ikä 45)  Cincinnati, Ohio
Näyttelijä
Aktiivisena:  2001–
Merkittävät roolit:  Josh Weinstein (Entourage)
Aiheesta muualla
IMDb 
Joshua LeBar (s. 27. syyskuuta 1979 Cincinnati, Ohio) on yhdysvaltalainen näyttelijä, joka tuli tunnetuksi vierailevastaroolistaan Entouragessa. Hän myös vierraillut televisiosarjoissa Seitsemäs taivas, Käytäväpeliä ja CSI: New York. LeBar on lisäksi Flash Thompsonin äänenä vuoden 2008 animaatiosarjassa Hämmästyttävä Hämähäkkimies.
LeBar opiskeli Stand up -komiikkaa Middlesex yliopistossa.
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Joshua Lederberg

| Joshua Lederberg |
| --- | --- |

Henkilötiedot
Syntynyt: 23. toukokuuta 1925
Kuollut: 2. helmikuuta 2008 (82 vuotta)
Koulutus ja ura
Tutkimusalue:  Mikrobiologia ja perinnöllisyystiede
Palkinnot:   Nobelin lääketieteen palkinto (1958)
Joshua Lederberg (23. toukokuuta 1925 – 2. helmikuuta 2008) oli yhdysvaltalainen molekyylibiologi, joka tutki sekä perinnöllisyystiedettä että tekoälyä. Lederberg sai puolet 1958 Nobelin lääketieteen palkinnosta (toinen puoli palkinnosta meni Lederbergin opettajalle Edward Lawrie Tatumille ja George Beadlelle). Palkinto annettiin Lederbergin tutkimuksesta, jossa hän osoitti, että bakteerit voivat paritella ja vaihtaa geenejä keskenään.
Biologinuransa lisäksi Lederberg tutki tekoälyä ja osallistui avaruustutkimukseen. 
Sputnikin laukaisun jälkeen Lederberg huolestui siitä, että palaavien avaruusalusten mukana Maahan voi tulla mikrobeja, joita vastaan ihmisellä ei ole vastustuskykyä. Yhdessä Carl Saganin avulla hän teki tunnetuksi 
eksobiologiaksi kutsuttua uutta tieteenalaa, joka tutkii elämän syntyä, kehitystä ja mahdollisuuksia maailmankaikkeudessa. Lederberg osallistui myös NASAn hankkeeseen, jossa etsittiin elämää Mars-planeetalta.
Lederberg osallistui aktiivisesti kansainväliseen terveystyöhön ja toimi WHOn neuvonantajana.
Hän oli vuosina 1946–1966 naimisissa mikrobiologi Esther Lederbergin kanssa ja he tekivät yhdessä bakteereihin liittyvää tutkimustyötä 1950-luvulla. Lederbergien tutkimuksia pidetään molekyylibiologisen tutkimuksen perustana.
Jens Karlsson

| Jens Karlsson |
| --- | --- |
 Jens Karlsson vuonna 2007.
Henkilötiedot
Syntynyt: 7. marraskuuta 1982 (ikä 41) Göteborg, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  190 cm
Paino:  98 kg
Pelaajaura
Pääsarjaura:  2000–2013
Seurat:  Frölunda HC (SEL)   Rögle BK (Allsvenskan)   HV71 (SEL)   Iserlohn Roosters (DEL)   Borås HC (SEL)   AaB Ishockey (Tanska)   Vålerenga Ishockey (Norja)
NHL-varaus:  18. varaus, 2001 Los Angeles Kings
Jens Karlsson (s. 7. marraskuuta 1982 Göteborg, Ruotsi) on ruotsalainen entinen jääkiekkoilija. Hän pelasi urallaan Ruotsin, Norjan ja Tanskan pääsarjoissa. Los Angeles Kings varasi Karlssonin NHL:n varaustilaisuudessa 2001, mutta hän ei koskaan siirtynyt pelaamaan Pohjois-Amerikkaan.
Jharkhand

| Jharkhand> Intian osavaltiot ja territoriot |
| --- | --- |

 Sijainti
Valtio:  Intia
Osavaltioksi:  2000
Hallinto:  
 – hallinnollinen keskus:  Ranchi
 – suurin kaupunki:  Jamshedpur
Pinta-ala:  79 714 km² (15.)
Väkiluku:  32 966 238 (2 011) (13.)
Kielet:  hindi
Jharkhand (hindiksi झारखंड, Jhārkhaṁḍ) on osavaltio Intiassa. Jharkhandin pinta-ala on noin 79 700 km² ja asukasluku on noin 33 miljoonaa (2011).
Ranchi on Jharkhandin pääkaupunki. Hindi on Jharkhandin virallinen kieli.
Jharkhand muodostettiin vuonna 2000 Biharin osavaltion eteläisimmistä osista. Itsenäistymisprosessi alkoi adivasi-heimojen vaatimuksista, joihin liittyi 1990-luvulla myös valtaväestön edustajia.
Jharkhand tarkoittaa viidakkojen ja pensaikkojen maata. Osavaltion asukkaista iso osa elää maaseudulla. Metsiä ja kansallispuistoja on paljon. Betlan kansallispuisto kuuluu kansainväliseen tiikerien suojeluohjelmaan.
Jharkhandin maastonmuotoja hallitsee Chota Nagpurin ylänkö.
Jharkhandissa on kolme vuodenaikaa. Talvi kestää marraskuusta helmikuuhun, kuuma kausi maaliskuusta kesäkuun puoliväliin ja monsuunisateiden kausi kesäkuun puolivälistä lokakuuhun. Sadekaudella saadaan noin tuhat millimetriä sadetta, muu osa vuodesta on kuivaa.
Aiheesta muualla

Kuvia tai muita tiedostoja aiheesta Jharkhand Wikimedia Commonsissa
Intian osavaltiot ja territoriot
Osavaltiot: Andhra Pradesh | Arunachal Pradesh | Assam | Bihar | Chhattisgarh | Goa | Gujarat | Haryana | Himachal Pradesh | Jammu ja Kashmir | Jharkhand | Karnataka | Kerala | Länsi-Bengali | Madhya Pradesh | Maharashtra | Manipur | Meghalaya | Mizoram | Nagaland | Odisha | Punjab | Rajasthan | Sikkim | Tamil Nadu | Telangana | Tripura | Uttarakhand | Uttar Pradesh
Liittovaltion alueet: Andamaanit ja Nikobaarit | Chandigarh | Dadra ja Nagar Haveli ja Daman ja Diu | Lakshadweep | Puducherry
Pääkaupunkialue: Delhi
Jordan Sigalet

Jordan Sigalet vuonna 2007.
Jordan Sigalet (s. 19. helmikuuta 1981) on kanadalainen jääkiekkovalmentaja ja uransa lopettanut jääkiekkomaalivahti.
Sigalet pelasi kaudet 1999–2001 BCHL-junioriliigan Victoria Salsassa. Jälkimmäisellä kaudella hän oli voittamassa sarjan mestaruutta. Hyvin otteidensa ansiosta Boston Bruins varasi hänet NHL:ään varaustilaisuudessa 2001 ja hän sai stipendin Bowling Greenin osavaltionyliopistoon. Sigalet pelasi yliopiston Falcons-joukkueessa 2001–2005.
Keväällä 2003 Sigalet huomasi olevansa turta usein aamuisin eikä raajat toiminut vielä päivälläkään. Hän kävi läpi useita testejä, ja hänellä diagnisoitiin MS-tauti. Hän aloitti heti taudin etenemistä hidastavan lääkityksen ottamisen mutta ei julkistanut sairauttaan. Lopulta yhdeksän kuukautta diagnoosin jälkeen, joulukuussa 2003 Sigalet kertoi taudistaan. Seuraavalle kaudella hän palasi Bowling Greeniin ja pelasi parhaan yliopistokautensa. Hän oli kauden jälkeen ehdolla ESPN:n jakamaan ESPY-palkintoon vuoden parhaasta paluusta.
Sigalet pelasi yliopistouransa jälkeen kolme kautta Boston Bruinsin organisaatiossa, pääasiassa AHL:n Providence Bruinsissa. Tuona aikana hänet kutsuttiin kolmesti ylös NHL:ään. Sigalet sai ainoat peliminuuttinsa NHL:ssä 7. tammikuuta 2006, kun hän pääsi korvaamaan loukkaantuneen Andrew Raycroftin 43 sekunniksi ottelussa Tampa Bay Lightningiä vastaan. Pelattuaan kolme kautta Bruinsissa Sigalet siirtyi Eurooppaan. Hän pelasi kauden aikana sekä Vysšaja Ligan Rubin Tjumenissä että Itävallan pääsarjan Vienna Capitalsissa. Hän lopetti uransa kauden jälkeen.
Uransa jälkeen Sigalet piti yksityistunteja Pro Formance Goalie Schoolissa. Hänet palkattiin kaudelle 2010–2011 WHL-juniorisarjan Everett Silvertipsin maalivahtivalmentajaksi. Seuraavalle kaudelle hän siirtyi AHL-joukkue Abbotsford Heat maalivahtivalmentajaksi.
Juan Ribalta

Juan Ribalta, Pyhä Hieronymus.
Juan Ribalta (1597 Valencia – lokakuu 1628) oli espanjalainen maalari. Hän oli Francisco Ribaltan poika. Juan Ribaltan teokset ja hänen tyylinsä muistuttavat hänen isänsä teoksia ja tyyliä.[lähde? ]
Juan Rodríguez de Fonseca

Juan Rodríguez de Fonseca (1451 Toro, Kastilia – 4. maaliskuuta 1524 Burgos, Espanja) oli espanjalainen piispa ja hovimies, joka oli Isabella Katolilaisen hovipappi. Hänestä tulikin yhdistyneen Espanjan Isabellan ja Ferdinandin merkittävä neuvonantaja.
Fonseca nimettiin Badajozin piispaksi 1495 ja Córdoban piispaksi 1499. Palencian piispa hänestä tuli 1504. Kristoffer Kolumbuksen toisesta matkasta lähtien 1503 Fonseca nousi merkittävään asemaan Länsi-Intian tutkimisessa. Hän oli organisoimassa Kolumbuksen ja Hernán Cortésin tutkimusmatkoja ja oli muodostamassa 1511 Consejo de Indiasian neuvoston. Fonseca johti neuvostoa 1519–1524.
Fonseca oli vuonna 1514 valittu Burgosin piispaksi, ja vuonna 1519 hänestä tuli italialaisen Rossanon arkkipiispa. Viisi vuotta myöhemmin hän kuoli.
Juan Rubén Martinez

Juan Rubén Martinez vuonna 2014.
Juan Rubén Martinez (s. 20. tammikuuta 1953 Vicente López) on argentiinalainen roomalaiskatolinen piispa. Hänet vihittiin papiksi 22. joulukuuta 1979 ja nimitettiin Reconquistan hiippakunnan piispaksi 12. helmikuuta 1994. Piispaksi vihkiminen seurasi 19. maaliskuuta. Pääkonsekraattorina toimi Alcides Jorge Pedro Casaretto, jota avustivat Juan José Iriarte ja Carmelo Juan Giaquinta.
Martinez sai 25. marraskuuta 2000 nimityksen Posadasin hiippakunnan piispaksi 25. marraskuuta 2000. Hänet asetettiin tähän virkaan 10. maaliskuuta 2001.
Juan Reccius

| Mitalit> Maa:   Chile.Miesten yleisurheilu.Etelä-Amerikan mestaruuskilpailut  | Mitalit> Maa:   Chile.Miesten yleisurheilu.Etelä-Amerikan mestaruuskilpailut  | Mitalit> Maa:   Chile.Miesten yleisurheilu.Etelä-Amerikan mestaruuskilpailut  | Maa:   Chile> Miesten yleisurheilu. |
| --- | --- | --- | --- |
|  Kultaa | Santiago 1935 | kolmiloikka |  |
Hans Werner "Juan" Reccius Ellwanger (9. huhtikuuta 1911 Valdivia – 29. kesäkuuta 2012) oli chileläinen yleisurheilija ja Etelä-Amerikan mestari.
Reccius osallistui kolmiloikassa Berliinin vuoden 1936 kesäolympialaisiin. Hän sairastui matkalla kisoihin ja karsiutui loppukilpailusta. Vuonna 1935 hän voitti kolmiloikassa Etelä-Amerikan mestaruuden.
Reccius kuoli 29. kesäkuuta 2012, 101-vuotiaana. Hän oli viimeinen elossa ollut Chilen Berliinin kesäolympialaisiin osallistuneen delegaation jäsen.
Josh Gad

| Josh Gad |
| --- | --- |
 Josh Gad Annie Awards-palkintogaalassa vuonna 2014.
Henkilötiedot
Koko nimi:  Joshua Ilan Gad
Syntynyt: 23. helmikuuta 1981 (ikä 43) Hollywood, Florida, Yhdysvallat
Ammatti:  näyttelijä
Näyttelijä
Aktiivisena:  2002–
Merkittävät roolit:  Frozen – huurteinen seikkailu Beauty and the Beast – Kaunotar ja hirviö
Aiheesta muualla
IMDb 
Elonet
Joshua Ilan ”Josh” Gad (s. 23. helmikuuta 1981 Hollywood, Florida) on yhdysvaltalainen näyttelijä, joka on näytellyt elokuvissa, televisiossa ja teatterissa. Hänet tunnetaan muun muassa Arnold Cunninghamin roolista Broadway-musikaalissa The Book of Mormon, Olaf-lumiukon ääniroolista elokuvassa Frozen – huurteinen seikkailu sekä Ryan Churchina televisiosarjassa Takaisin ruutuun. Gad on esiintynyt useissa muissakin televisiosarjoissa, kuten Teho-osasto, Moderni perhe, Num3rot ja Kolme miestä ja tyttö.
Gadin tunnettuja elokuvia ovat muun muassa 21, Love and Other Drugs, Jobs ja Pixels. Hän näytteli Gastonin apuria Töppöä musikaalielokuvassa Beauty and the Beast – Kaunotar ja hirviö (2017).
Gad opiskeli näyttelemistä Carnegie Mellon College of Fine Artsissa, josta hän valmistui vuonna 2003. Hänen ensimmäinen televisioroolinsa oli Teho-osastossa vuonna 2005. Hän sai lisää tunnettavuutta lyhyeksi jääneessä tilannekomediasarjassa Takaisin ruutuun. Gad on myös ääninäyttelijä ja Frozenin Olafin lisäksi hän on lainannut ääntään animaatioelokuviin Marmaduke, Ice Age 4: Mannerten mullistus sekä Disney Channel -sarjaan Finias ja Ferb.
Gadin sukujuuret ovat isän puolelta afganistaninjuutalaiset. Hän on ollut naimisissa Ida Darvishin kanssa vuodesta 2008 ja heillä on kaksi tytärtä (s. 2011 ja 2014). Hän on myös Bryce Dallas Howardin ja Seth Gabelin pojan kummisetä.
Aiheesta muualla

Josh Gad Internet Movie Databasessa. (englanniksi)
Jesenice

| Jesenice |
| --- | --- |

 Jesenice
Valtio:   Slovenia
NUTS 2 -aluejako:  Länsi-Slovenia
Tilastollinen alue:  Gorenjska
Pinta-ala:  
 – Kokonaispinta-ala:  8,5 km²
Väkiluku (2021):  13 503
 – Väestötiheys:  1 589 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Jesenice on kaupunki Slovenian Gorenjskan tilastollisella alueella, joka kuuluu Länsi-Sloveniaan. Kaupunki on Itävallan rajalla ja se on Jesenicen kunnan keskuspaikka. Kaupungissa oli vuonna 2021 13 503 asukasta ja sen pinta-ala on 8,5 neliökilometriä, joten kaupungin väestötiheys on 1 589 asukasta neliökilometrillä.
Jokien kunnostus

Jokien kunnostus on toimintaa, jolla pyritään muuttamaan joen tilaa paremmaksi.  Jokien kunnostus keskittyy usein koskipaikkoihin, ja tavoitteena on useimmiten palauttaa kaloille suotuisat olosuhteet ennallistamalla  aiemmin perattuja virtapaikkoja.   Kunnostuksen jälkeisinä vuosina harjoitetaan joen hoitoa, jolloin tavoitteena on ylläpitää kunnostustöissä saavutettua hyvää tilaa.
Yleistä

Suomessa on paljon jokia, jotka kaipaavat kunnostusta. Kunnostustarvetta aiheuttavat esimerkiksi jokien perkaukset maankuivatuksen ja tulvasuojelun takia, voimatalouskäyttö, tai valuma-alueelta tuleva kuormitus, joka voi aiheuttaa jokien happamoitumista, rehevöitymistä ja umpeenkasvua, tai vedenlaadun heikkenemistä. Voimatalouskäytössä olevat joet kärsivät rantojen eroosiosta, ja vedenlaadun heikkenemisestä. Usein myös virtavesille tyypillinen eliöstö taantuu.
Peratuille joille tyypillisiä ongelmia ovat myös virtaamien säätely ja muuttuneet virtausolosuhteet, uomien syventäminen, pengertäminen ja suoristaminen. Eliöstön elinolosuhteita heikentävät joen rakenteellisen yksipuolisuuden lisäksi myös huono vedenlaatu ja usein suuret lämpötilavaihtelut.
Jokien kunnostukset perustuvat suurimmaksi osaksi eliöstön elinolojen parantamiseen ja kalastusmahdollisuuksien lisäämiseen. Joen mutkittelun lisääminen monipuolistaa uomaa ja parantaa mahdollisuuksia alkuperäisen eliöstön palautumiselle. Voimatalouskäytössä olevilla joilla voi toteuttaa erilaisia hoito- ja kunnostustoimenpiteitä, muun muassa rantojen eroosiosuojausta, pohjapatojen rakentamista ja maisemointitöitä.
Kunnostustoimenpiteissä kannattaa ottaa huomioon joen valuma-alueen tila ja hajakuormitus. Suomessa on 80% metsätalousmaata, joten metsätaloudella on suuri merkitys jokien tilaan.
Esimerkiksi taloudellisen tuen ja tiedotuksen avulla voidaan vaikuttaa hajakuormituksen vähenemiseen.
Kunnostusesimerkkejä

koski ja suvanto-vuorottelun palauttaminen
kuivien uomien uudelleen käyttöönotto
uoman kaventaminen ja syventäminen
niemekkeiden ja karikoiden rakentaminen
Aiheesta muualla

Wikimedia Commonsissa on kuvia tai muita tiedostoja aiheesta .
Vesistöjen kunnostus ja hoito, Suomen ympäristökeskus
Jokien kunnostaminen Suomessa ja muualla, Vesitalous 6/2002 (Arkistoitu – Internet Archive)
Tuusulanjoen kunnostaminen
Köylinjoki
Kaarinan mattotehdas

| Kaarinan mattotehdas |
| --- | --- |

Yritysmuoto:  osakeyhtiö
Perustettu:  1954
Toimitusjohtaja:  Erik Johnsson 1953–1971   Torolf Nyman 1971–1977   Seppo Sarpi 1977–1984    Matti Simola 1984–2001   Matti Leimu 2001–2018   Ari.J.Säteri 2018–
Kotipaikka:  Kaarina, Suomi
Toimiala:  Mattojen ja kankaiden, rengasnastojen ja veneiden ja muottien valmistus ja myynti.
Tuotteet:  Wilton- ja  Bukleematot sekä verhot 1953–1975   Scason rengasnastat 1980–1985   Guyline veneet ja muotit 1982–
Omistaja:  Suomen Wiltonteollisuus 1953–1971   Suomen Tetex Oy 1971–1977   NY-MA Holding Oy 1977–1984   Kaarinan romuliike om. Matti Simola 1984–2001   Muotti - Matti Oy 2001–
Infobox OKVirheellinen NIMI-arvo: 
Kaarinan mattotehdas rakennettiin Lemunniemelle Kaarinaan vuonna 1954. Tehtaassa aloitettiin Wilton- ja bukleemattojen valmistusta alkuperäisellä metodilla. Mattotehtaalla on myös valmistettu verhoja, rengasnastoja sekä veneitä ja muotteja. Mattotehtaalla on myös toiminut useita pienyrityksiä.
Tehtaan perustaminen

Suomen Villan toimitusjohtaja Erik Johnsson suunnitteli 1940-luvun loppupuolella perustavansa mattotehtaan omalle tontilleen Lemunniemelle. Tehdas-, ja varastorakennuksen piirustukset piirsi arkkitehti Liisa Purila vuonna 1950. Tehdashallin koko oli 1900 m² ja sosiaalitilojen ja pannuhuoneen koko oli 365 m².
Vuonna 1952 toimitusjohtaja Johnsson osti tehtaalle oman tontin, noin puolen kilometrin päässä kotoaan. Mattoteollisuuden teollisuustoimintaa varten perustettiin yritys Oy Suomen Wiltonteollisuus – Finska Wiltonidustri Ab.  Tehdasrakennus varastoineen rakennettiin 1953 – 1954.  Mattotehtaan koneet tuotiin Englannista ja perustamisvaiheetta valvoi insinööri Saksasta ja englantilainen asiantuntija vastasi mattokoneiden asennuksista.
Tehdas aloitti toimintansa vuonna 1955 ja työntekijöitä oli 15. Wilton- ja  bukleemattojen lisäksi valmistettiin liukustop'ia sekä neulahuopaa kokolattiamatoksi. Laskutus tapahtui pääasiassa Suomen Villan nimissä. Tuotekehittelynä onnistuttiin valmistamaan paloturvallisia mattoja. Työntekijäyt kuljetettiin töihin ja töistä pois tehtaan kuorma-auton lavalla vanerikopissa.  Myöhemmin 1960-luvulla tehtaalle oli säännöllinen linja-autoreitti ja tehdas työllisti jopa 24 henkilöä.
Verhot otettiin tehtaan tuotantoon 1960-luvun puolessa välissä.  Aluksi verho-osasto sijoitettiin toimitusjohtaja Erik Johnssonin kotitalon tontilla olleeseen rakennukseen, jossa oli tarpeeksi tilaa pitkille pöydille ja ompelukoneille. Tehtaan julkisivulle rakennettiin myöhemmin sisäänkäynti ja iso konttori sekä metsän puoleiselle sivustalle kivinen varastotila.
Mattotehtaan huomattavampia toimituksia

Kansaneläkelaitoksen Helsingin toimitaloon vuonna 1956 . Wiltonmattoja on käytetty Kelan päätoimitalon 5. ja 6. kerroksessa johdon tiloissa: Ensimmäisen kerroksen kirjaston yläkerrassa on vielä vuonna 2016 alkuperäinen kokolattiamatto.
Turun tuomiokirkon entinen punainen matto.
Turun Seurahuoneen (nyk.Original Sokos Hotel Seurahuone) entiset asiakastilamatot.
Turun kaupunginteatterin lämpiössä olleet suuret verhot.
Omistukset vuosina 1971 – 1984

Suomen Wiltonteollisuuden koko osakekanta myytiin joulukuussa 1971 Oy Suomen Tetex Ab:lle. Mattojen valmistaminen lopetettiin 1970 -luvun loppupuolella ja  Oy Suomen Tetex purki tehtaan. Kuusi mattokonetta myytiin ja kuljetettiin Järvenpäähän, loput romutettiin.
Vuonna 1977 NY-MA Holding Oy sai Kaarinan mattotehtaan kiinteistön ja tontin yritysjärjestelyiden yhteydessä tyhjänä teollisuuskiinteistönä. NY-MA Holding Oy houkutteli pienyrittäjiä vuokralaiseksi. Merkittävin yritys oli rengasnastoja valmistava Scason Oy.  Julkisivulle rakennettiin kolme isoa ovea, vaihdettiin lukot sekä hankittiin taloudellisempi öljypoltin.
NY-MA Holding Oy myi tehtaan ja maa-alueet 21. kesäkuuta 1984 Matti ja Helvi Simolalle. Romukauppias Matti Simolalla ei ollut kiinteistössä tai tontilla omaa toimintaa. Hän jatkoi tehdashallin ja varastojen vuokraamista.
Scason Oy

Kaarinan mattotehtaan merkittävä vuokralainen NY-MA Holdingin aikana oli rengasnastojen valmistaja Scason Oy. Heidän vuokratilansa käsittivät konttoriosan, tuotantosalin ja varaston eli n. 2/3 koko kiinteistöstä. Scason toimi mattotehtaalla vuosina 1980 – 1985 ja muutti sen jälkeen Maskuun ja sieltä edelleen vuonna 1993 omiin tiloihin Turun Metsämäkeen.
Scason valmisti rengasnastoja henkilö-, ralli- ja kuorma-autoihin sekä työkoneisiin ja moottoripyöriin. Työntekijöitä oli 14 ja rengasnastojen vuosituotantomäärä oli tuona aikana noin 120 milj. nastaa (vuonna 2015 nastoja valmistettiin 475 milj.).  Vuonna 1982 Scason laajensi toimintansa aloittamalla Firestone renkaiden maahantuonnin.
Nastakoneina oli 12 automaattisorvia. Niillä sorvattiin 3 m pitkästä pyörötangosta rengasnastan runko-osa. Kokoonpanokoneita oli 8, niissä yhdistettiin runko-osa ja kovametallitappi eli näkyvä osa talvirenkaan pinnassa.
Matti Leimun vene- ja muottitehdas

Lujitemuovivalmistaja Matti Leimu vuokrasi mattotehtaan lounaispäästä tilaa toiminnalleen  vuonna 1982. Hän toimi Guy Design Oy:n teknisenä operaattorina. Oman toimintansa laajentuessa vuonna 1984 Matti Leimu siirtyi suurempiin tiloihin rakennuksen koillispäähän saaden samalla toimiston itselleen. Vuonna 1988 Leimu perusti  Venite Oy:n ja yrityksen nimi muutettiin vuonna 1992 Muotti-Matti Oy:ksi.  Vuonna 2001 Matti Leimu osti koko Kaarinan mattotehtaan kiinteistön itselleen ja myi sen 2018. Uusi omistaja on Ari.J.Säteri.
Matti Leimu on koko elämänsä työskennellyt purjeveneiden parissa. Hän valmisti niitä Joensuussa, Kirjalassa sekä Kaarinassa. Matti Leimu valmisti mallit, muotit sekä aloitti pitkäaikaisen yhteistyön Guy Lönngrenin Guy Design Oy:n kanssa. GUYLINE 95 -purjevenettä valmistettiin pisin sarja. Guy Lönngrenille Leimu valmisti runkonumerot 1 – 52, runkonumerot 53 – 65 valmisti Artekno Oy ja runkonumeroihin 66 – 80 Matti Leimu omisti muotit ja oikeudet veneisiin.
Guy Design Oy:n kanssa valmistetut veneet:
| Vuosi | Purjeveneen malli | Purjeveneen tyyppi |
| --- | --- | --- |
| 1974 | Lohi 25 | Cruiser |
| 1975 | GUY 22 | Cruiser/raser |
| 1976 | GUY 27 | Cruiser/raser |
| 1977 | GUY 33 | Cruiser/raser |
| 1978 | Ct 78 | Cruiser/raser |
| 1979 | GUYLINE 135 | Cruiser/raser |
| 1980 | GUYLINE 95 | Cruiser/raser |
| 1981 | GUYLINE 105/3800 | Cruiser/raser |
| 1999 - | One 40 |  |
| 1999 | Go five | Surffi |
1970-luvulla Muotti-Matti valmisti muotteja ja runkoja Finngulf veneisiin FG36, FG40 ja FG46. 2000-luvun alussa Muotti-Matti siirtyi vähitellen veneiden sarjatuotannosta prototyyppeihin. One 40 sai suurta huomioita ja sille myönnettiin Pro Finnish Design muotoilupalkinto. Muotti-Matin suurin valmistamansa vene oli Windex 50, johon hän teki myös muotit.
Veneiden lisäksi Matti Leimu valmisti alihankintana Keskolle suuret määrät veneen lestejä ja muotteja. Sisu Autolle valmistettiin pieniä määriä autojen kojelautoja ja lokasuojia sekä vaativat  lasikuituosat Valtran traktoreihin ja suomalaisiin tutkimussukellusveneisiin. Eräs tällainen oli muun muassa Ranuan Simojärvellä vuonna 1988 turistimatkoja tehnyt ”Kultainen taimen”.
Muotti-Matti Oy:n toiminta loppui vuonna 2008 ja sen jälkeen Kaarinan mattotehtaan tilat ovat toimineet varastona, tiloissa on ollut harrastustoimintaa sekä muutamia pienyrityksiä, kuten:
Rolls Marin,
GrassMark Oy
Teräslaite,
Vili-Ko Oy (rakennusurakointi),
CYP-Produkter Ab (vesisäiliöitä paloautoihin
Lisäksi on ollut kuljetusliike, peltisepänliike, automaalaamo, teräslaite ja harrastustoimintaa
Kuvia Kaarinan mattotehtaasta

Näkymä mattotehtaalle 1955
Näkymä mattotehtaalle 2016
Kaarinan mattotehdas 1955
Kaarinan mattotehtaan sisäkuva 1955
Kaarinan mattotehtaan mattokone 1955
Kaarinan mattotehtaan leikkauspöytä 1955
Aurinkomatto
Guyline 95
Veneenrakennushalli
Kultainen taimen
Jokikylä (Pyhäjärvi)

Jokikylä on noin 350 asukkaan kylä Pyhäjoen varrella Pyhäjärven pohjoisosassa. Kylä sijaitsee noin 70 kilometrin päässä Iisalmesta ja Ylivieskasta. Kylän asutus on keskittynyt lähinnä Pyhäjokivarteen.
Alueella sijaitsee muun muassa Jokikylän koulu sekä lakkautettu Ruhkalan koulu.
Vesikoskessa Pyhäjoessa toimii Koskienergian omistama Vesikosken voimalaitos. Aiemmin samalla paikalla on toiminut Vesikosken ruukki.
Aiheesta muualla

http://www.pyhajarvi.fi/jokikyla-ruhkala/ (Arkistoitu – Internet Archive)
Jokijärvi (Ikaalinen)

| Jokijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°49′55″N, 23°30′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Pitkäjärveen 
Järvinumero:  35.343.1.002
Mittaustietoja
Pinnankorkeus:  147,7 m  
Rantaviiva:  1,109 km  
Pinta-ala:  4,694 ha  
Saaria:  ei saaria 
 fiJokijärvi 
Jokijärvi  on Pirkanmaalla Ikaalisissa Juhtimäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,7 hehtaaria ja se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen yläosan valuma-alueeseen (35.343) se kuuluu. Järven vedenpinnan korkeus on 147,7 metriä mpy.